Mgr. **Peter Ťažký** (\* 22. december 1981 , Brezno) je multiinštrumentalista (organ, fujara, akordeón...), spevák, textár, skladateľ, producent, moderátor, zabávač, starejší, venujúci sa predovšetkým ľudovej tvorbe a folklóru. Zakladateľ a vedúci mužskej speváckej skupiny *Chlapi z Dolnej Lehoty* , projektu *Spievajúci Jánošík* – propagácia fujary v slovenských mestách.

Detstvo a začiatky
------------------

Ako prvorodený syn rodičov Milana Ťažkého a Anny rod. Branišovej, spolu s bratmi Milanom Ťažkým ml. a Miroslavom Ťažkým vyrastal na Horehroní v obci Dolná Lehota. Po ukončení ZŠ ďalej študoval na Gymnáziu Jána Chalupku v Brezne (1996 – 2000). Zároveň navštevoval ZUŠ vo Valaskej so špecializáciou akordeón (1988 – 2000). Po maturite odišiel do Bratislavy, kde študoval na Pedagogickej fakulte, na Katedre hudobnej výchovy Univerzity Komenského, špecializáciu akordeón. Počas štúdia absolvoval II. cyklus ZUŠ v Bratislave so špecializáciou hry na organ (2002 – 2006), takisto sa zúčastňoval rôznych významných workshopov v Európe zameraných na rôzne techniky a štýly spevu.

Kariéra a poslanie
------------------

Už počas štúdií sa venoval umeleckej kariére ako upravovateľ ľudových piesni (od roku 1996), textár, skladateľ, organista v rodnej obci (1996 – 2006), zakladateľ a vedúci súboru *Lehotianka* v Dolnej Lehote (1998 – 2008). Takisto účinkoval v speváckom zbore Univerzity Komenského v Bratislave – Comenius (2000 – 2003) a US Lúčnica (2001 – 2009). Založil a viedol ochotnícky divadelný súbor *Petríkovci*, kde pôsobil aj ako režisér a herec.

Po štúdiu pracoval ako manažér predaja, finančný poradca a vedúci recepcie, nejakú dobu hrával na lodi. Od roku 2007 sa venuje prevažne umeleckej činnosti a to či už ako starejší na svadbách po celom Slovensku aj v zahraničí, alebo ako organizátor a zakladateľ *Dolnolehotskej parády* (od roku 2007). S rokom 2007 sa spája aj založenie mužskej speváckej skupiny *Chlapi z Dolnej Lehoty*, v ktorej pôsobí ako umelecký vedúci, spevák ba skladateľ piesní, ktoré zároveň doprevádza na akordeóne.

Tvorba
------

Peter Ťažký vydal 5 CD albumov s ľudovou a autorskou hudbou.

Prvé CD *Keď idú mládenci* naspieval spolu so svojou skupinou v roku 2009, sám si ho hudobne doprevádzal a je autorom polovice skladieb.

V tom istom roku (2009) vydal CD *Čokoláda*, ktoré obsahuje len jeho autorské texty ktoré si sám inštrumentálne doprevádzal.

V roku 2010 bola vydaná *Fujara v prírode*, ktorá je originálnym prepojením ľudovej piesne, fujary a ďalších tradičných ľudových nástrojov so zvukmi prírody. Radí sa do kategórie relaxačná hudba.

Po roku príprav bolo vydané v roku 2012 CD *Šťastia, zdravia...*, ktoré obsahuje koledy striedajúce sa s vinšmi v podaní speváckej skupiny *Chlapi z Dolnej Lehoty*.

Piaty album *Kamaráti, bratia..* tak isto naspieval so svojou speváckou skupinou a vyšlo v roku 2013. Na tejto nahrávke sa nachádzajú ľudové aj autorské piesne.

Diskografia
-----------

### Keď idú mládenci

1. Keď som išiel (Peter Ťažký)
2. Beťár som parobok (ľudová)
3. Kolibka deravá (ľudová)
4. Keď mesiac vychodí (Peter Ťažký)
5. Čo sa mi stalo (ľudová)
6. Pili sme po dni (ľudová)
7. Veje vietor (ľudová)
8. Zakukala kukulienka (ľudová)
9. Večer je (Peter Ťažký)
10. Keď som ja bol mládenôčkom (ľudová)
11. Kosí šuhaj (Peter Ťažký)
12. Stojí mamka na ceste (Peter Ťažký)
13. Načo pôjdem domov (ľudová)
14. Šťastný cigáň (ľudová)
15. Ej chlapi, tú spievajme (Peter Ťažký)
16. Pilo by sa pilo (ľudová)
17. Keď idú mládenci (Peter Ťažký)
18. Posledná pesnička (Peter Ťažký)
19. Vianočná (Peter Ťažký)

### Čokoláda

1. Čokoláda (Peter Ťažký)
2. Oslava (Peter Ťažký)
3. Chuligáni (Peter Ťažký)
4. Fajčenie (Peter Ťažký)
5. Bitkárska hymna (Peter Ťažký)
6. Ujo pohoda (neznámy/ Peter Ťažký)
7. Doma mamo (Peter Ťažký)
8. Džama reggae (Peter Ťažký)
9. Načo ti je pivo (ľudová/ Peter Ťažký)
10. Smoliar (Peter Ťažký)
11. Všetci ľudia sú tak (Peter Ťažký)
12. Na lúke (Peter Ťažký)
13. Dva kliešte (Peter Ťažký)
14. Mala som frajera ( Peter Ťažký )
15. Stále sa učím (Peter Ťažký)
16. Prázdniny (Peter Ťažký)
17. Zvláštny chlap (Peter Ťažký)
18. Urobme si svet (Peter Ťažký)
19. Keď láska bolí (Peter Ťažký)
20. Niekedy spolu ( Peter Ťažký)
21. Údolie sĺz (Peter Ťažký)

### Fujara v prírode

1. Ráno pri potoku (Peter Ťažký)
2. Deň na salaši

* + - Zafujarau bača (ľudová)
		- Ovečka, ovečka (ľudová)
		- Od valašky, od zeme (ľudová)
		- Akože sa my (ľudová)
		- Kolibka deravá (ľudová)
		- Ej, horou, horou (ľudová)
		- Deň (Peter Ťažký)

1. Večer pod horou (Peter Ťažký)

### Šťastia, zdravia...

1. Vinšuje Peter Vraniak
2. Aký je to svit (ľudová)
3. Vinšuje Milan Šluch
4. Do hory, do lesa, valasi (ľudová)
5. Vinšuje Peter Ťažký
6. Dajte že nám, dajte (ľudová)
7. Vinšuje Milan Čellár
8. Vstávajte pastieri (ľudová)
9. Vinšuje Stanislav Šteller
10. Z Panny Pán Ježiš je narodený (ľudová)
11. Vinšuje Ján Bystriansky
12. Búvaj, Dieťa krásne (ľudová)
13. Vinšuje Milan Danove
14. Šťastia, zdravia (ľudová)
15. Vinšuje Jozef Beraxa
16. Tichá noc (ľudová)
17. Vinšuje Dušan Čellár

### Kamaráti, bratia...

1. Vyleteli jarabice (ľudová)
2. Z breznianskych kasárni (ľudová)
3. Chcela hrubá tenkou byť (Peter Ťažký)
4. Lístočku dubový (ľudová)
5. Pod úbočou (ľudová)
6. Pohronie (ľudová)
7. Sedí sokol (Peter Ťažký)
8. Vôli nemám (ľudová)
9. Kamaráti, bratia (ľudová)
10. A tam dolu pri potôčku (ľudová)
11. Jesene sa blíži pomaličky (ľudová)
12. Majte oči, majte (ľudová)
13. Zahraj, cigáň (ľudová)
14. Fúka vietor (Peter Ťažký)
15. Keď idú mládenci (Peter Ťažký)
16. Zdupotali štyri kone (ľudová)

Literatúra
----------

* 
* *Who is who v Slovenskej republike*, 9. vydanie, doplnkové dielo, 2012
*